
      PARLAMENTUL  ROMÂNIEI
     CAMERA DEPUTAŢILOR

	Comisia pentru buget, finanţe şi bănci

              Nr. 4c-2/141/2015

	Comisia pentru sănătate şi familie
       Nr. 4c-8/403

       Bucureşti, 25 octombrie 2017



                                                                                                     Nr. PL-x  71/2015
                                                                            


Bucureşti, 25.10.2017                                                                                                                     
BIROULUI  PERMANENT

AL

CAMEREI  DEPUTAŢILOR


   Vă înaintăm, alăturat, RAPORTUL COMUN asupra proiectului de Lege pentru aprobarea Ordonanţei de urgenţă a Guvernului nr.69/2014 privind stabilirea unor măsuri financiare în domeniul sănătăţii şi pentru modificarea unor acte normative, trimis Comisiei pentru buget, finanţe şi bănci şi Comisiei pentru sănătate şi familie cu adresa nr. PL-x 71 din 23 februarie 2015, Camera Deputaţilor fiind Cameră decizională. 
     În raport cu obiectul şi conţinutul reglementării, proiectul de lege face parte din categoria legilor ordinare.
               PREŞEDINTE,                                            PREŞEDINTE,

              Viorel ŞTEFAN                             Conf.univ.dr. Corneliu-Florin BUICU

PARLAMENTUL  ROMÂNIEI

   CAMERA DEPUTAŢILOR 
	Comisia pentru buget, finanţe şi bănci

Nr. 4c-2/141/2015

	 Comisia pentru sănătate şi familie
       Nr. 4c-8/403

       Bucureşti, 25 octombrie 2017



Nr. PL-x  71/2017

                                                                            


Bucureşti, 25.10.2017                                                                                                                     
    RAPORT COMUN
asupra proiectului de Lege pentru aprobarea Ordonanţei de urgenţă a Guvernului nr.69/2014 privind stabilirea unor măsuri financiare în domeniul sănătăţii 
şi pentru modificarea unor acte normative


În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci şi Comisia pentru sănătate şi familie au fost sesizate, spre dezbatere pe fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.69/2014 privind stabilirea unor măsuri financiare în domeniul sănătăţii şi pentru modificarea unor acte normative, trimis cu adresa nr. PL-x 71 din 23 februarie 2015.


Conform prevederilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.


Senatul, în calitate de primă Cameră sesizată, a adoptat proiectul de lege în şedinţa din 18 februarie 2015.


Consiliul Legislativ, prin avizul nr. 1229 din 30.10.2014, a avizat favorabil proiectul de lege, cu observaţii şi propuneri.


Comisia pentru muncă şi protecţie socială, prin avizul nr. 4c-7/108 din 4 martie 2015, a avizat favorabil proiectul de lege.



Comisia pentru transporturi şi infrastructură, prin avizul nr. 4c-26/28 din 4 martie 2015, a avizat negativ proiectul de lege.



Comisia pentru administraţie publică şi amenajarea teritoriului, prin avizul nr. 4c-6/53 din 15 aprilie 2015, a avizat favorabil proiectul de lege.
Comisia juridică, de disciplină şi imunităţi, prin avizul din 3 martie 2015, a avizat favorabil proiectul de lege.



Comisia pentru administraţie publică şi amenajarea teritoriului, prin avizul nr. 4c-6/53 din 15 aprilie 2015, a avizat favorabil proiectul de lege.


Proiectul de lege supus dezbaterii are ca obiect de reglementare stabilirea unor măsuri financiare în domeniul sănătăţii precum şi modificarea unor acte normative, fiind prevăzute, în principal, următoarele măsuri:



- reglementarea modalităţii de plată a contribuţiei pentru medicamentele ce vor face obiectul contractului cost / volum / cost / volum-rezultat, incluse condiţionat în Lista cuprinzând denumiri comune internaţionale corespunzătoare medicamentelor de care beneficiază persoanele asigurate, cu sau fără contribuţie personală, pe baza prescripţiei medicale în sistemul de asigurări sociale de sănătate;



- o serie de reglementări necesare unei mai bune coordonări şi implementări a dezvoltării infrastructurii locale (PNDL);



- asigurarea cadrului legal pentru susţinerea finanţării de bază pentru institutele naţionale de cercetare dezvoltare, prin prorogarea până la 31.12.2015 a termenului prevăzut;



- alocarea, în anul 2014, a unor sume din Fondul de rezevă bugetară pentru plata arieratelor Ministerului Transporturilor;



- alocarea, în anul 2014, a unor sume din Fondul de rezervă bugetară pentru asigurarea necesarului de credite bugetare aferente drepturilor de asistenţă socială.



În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două Comisii au examinat proiectul de Lege în şedinţe separate.


Membrii Comisiei pentru sănătate şi familie au examinat proiectul de Lege menţionat mai sus şi documentele care îl însoţesc în şedinţa din 9 februarie 2016. La lucrările comisiei au fost prezenţi 17 deputaţi din totalul de 19 membri.

Raportul Comisiei a fost adoptat cu majoritate de voturi (2 abţineri).



Membrii Comisiei pentru buget, finanţe şi bănci au examinat proiectul de lege menţionat mai sus în şedinţa din 24 octombrie 2017. La lucrările comisiei au fost prezenţi 24 deputaţi din totalul de 25 de membri.
La dezbaterea acestui proiect de lege au participat, în calitate de invitaţi, reprezentanţi ai Ministerului Finanţelor Publice, Ministerului Sănătăţii, Ministerul Dezvoltării Regionale, Administraţiei Publice şi Fondurilor Europene.
Raportul comisiei a fost adoptat cu majoritate de voturi.



În urma examinării proiectului de lege şi a opiniilor exprimate, membrii celor două Comisii prezenţi la lucrări au hotărât, cu majoritate de voturi, să supună spre dezbaterea şi adoptarea plenului Camerei Deputaţilor proiectul de Lege pentru aprobarea Ordonanţei de urgenţă a Guvernului nr.69/2014 privind stabilirea unor măsuri financiare în domeniul sănătăţii şi pentru modificarea unor acte normative, cu un amendament admis, prezentat în Anexă.


În raport cu obiectul şi conţinutul său, proiectul de lege face parte din categoria legilor ordinare. 
               PREŞEDINTE,                                           PREŞEDINTE, 

Viorel ŞTEFAN                          Conf.univ.dr.Corneliu-Florin BUICU

          SECRETAR,

                                  SECRETAR, 


 Marilen-Gabriel PIRTEA


          Dr. Levente VASS 
Intocmit,

Şef serviciu : Giorgiana Ene

Consilier parlamentar : Florentina Rădoi




             Consilier parlamentar: Livia Spînu



Anexă
Amendamente admise

	Nr. crt.
	Ordonanța de urgență a Guvernului nr.69/2014 privind stabilirea unor măsuri financiare în domeniul sănătăţii şi modificarea unor acte normative
	Text Senat
	Text propus de Comisii

(autor amendament)
	Observaţii/Motivaţii

	1.
	
	Lege pentru aprobarea Ordonanţei de urgenţă a Guvernului nr.69/2014 privind stabilirea unor măsuri financiare în domeniul sănătăţii şi pentru modificarea unor acte normative

	Nemodificat.
	

	2.
	___
	Articolul unic - Se aprobă Ordonanţa de urgenţă a Guvernului nr.69 din 29 octombrie 2014 privind stabilirea unor măsuri financiare în domeniul sănătăţii şi pentru modificarea unor acte normative, publicată în Monitorul Oficial al României, Partea I, nr.807 din 5 noiembrie 2014.
	Articolul unic - Se aprobă Ordonanţa de urgenţă a Guvernului nr.69 din 29 octombrie 2014 privind stabilirea unor măsuri financiare în domeniul sănătăţii şi pentru modificarea unor acte normative, publicată în Monitorul Oficial al României, Partea I, nr.807 din 5 noiembrie 2014, cu completările ulterioare.

Autor: Comisiile
	Tehnică legislativă.

	3.
	Nemodificată
	----
	---
	---

